# אירוסמית'

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אירוסמית' (Aerosmith) הינה להקת רוק אמריקאית פופולרית שנוסדה בשנת 1969 ופועלת עד היום. הלהקה נחשבת כלהקה בוסטונית למרות שאף אחד מחברי הלהקה לא מבוסטון.

אירוסמית' זכתה לפופולריות רבה בשנות השבעים, אך הפיצול בתחילת שנות השמונים, השימוש הרב וההתמכרויות לסמים ואלכוהול עמדו להם למכשול. ב-1984 חזרו חברי הלהקה לפעול יחד ואירוסמית' הפכה לאחת הלהקות המצליחות בעולם.

חמשת חברי הלהקה המקוריים הם סטיבן טיילר (שירה), ג'ו פרי (גיטרה ראשית), טום המילטון (בס), ג'ואי קרמר (תופים) וריי טבנו (גיטרה שניה).

בשנת 1971 הוחלף טבנו בידי בראד וויטפורד, סטודנט נוסף בברקלי וגיטריסט מיומן. צוות זה הוא "אירוסמית'" מאז ועד היום, לבד מהתקופה שבין יולי 1979 לאפריל 1984 בה התפצלה הלהקה.

## [עריכה] תחילת הדרך

טום המילטון וג'ו פרי הכירו כשעבדו בדוכן גלידה בניו המפשייר. הם הכירו את סטיבן טלריקו (או טיילר, בשמו המאוחר יותר) כבר משנות ה-60, אך החליטו להקים להקה רק בשנת 1970. הם עברו לבוסטון, ושם פגשו את ג'ואי קרמר, מכר של סטיבן טיילר מהיונקרס, ניו יורק, שהיה אז סטודנט למוזיקה בברקלי. לאחר ששמע ג'ואי את פרי והמילאטון מנגנים הוא החליט להצטרף ללהקה, אותה תוכנן טיילר להוביל כסולן. לבסוף הגיע גם טיילר לבוסטון והלהקה הוקמה באוקטובר של אותה שנה.

בשנתיים הראשונות של הלהקה, הם ניגנו מדי ערב במועדונים באזור בוסטון ומדי פעם גם בניו יורק, שם גילה אותם קלארק דייויס. ב-1972 החתים אותם דייויס בחברת התקליטים "קולומביה" (Colombia Records). שני האלבומים הראשונים של הלהקה זכו להצלחה מקומית בלבד, ייתכן שעקב הביקורות הקשות שספגו מהתקשורת, שהדביקו להם תווית של חקיינים ללהקת האבנים המתגלגלות.

הלהקה המשיכה להופיע בארצות הברית, בעיקר בתור להקת חימום. אך ב-1975 הם הוציאו את אלבומם השלישי, "Toys in the attic", שקנה להם מעמד של להקה מוכשרת בזכות עצמה. סגנון האלבום שהפך להצלחה מיידית, היה תערובת של הבי מטאל וגלאם רוק. באלבום נכללים הלהיטים "Sweet emotion" ,"Walk this way" ו-"Dream on" (בהוצאה מחודשת). הצלחת האלבום גרמה להתעניינות מחודשת בשני אלבומיה הקודמים של הלהקה.

## [עריכה] הפיצול

רוק
זרמים ברוק:

גלאם רוק רוק שיער רוק מתקדם גראנג' | רוק קל רוק אלטרנטיבי רוק פסיכדלי פאנק רוק

סצנות אזוריות:
בריטפופ הגל החדש של הרוק הכבד הבריטי רוק ישראלי
אמנים בולטים:

U2 אירוסמית' ג'ימי הנדריקס גאנז נ' רוזס דיפ פרפל
הביטלס
הדלתות
המי

הרולינג סטונס
לד זפלין
נירוונה
סקורפיונז
סקס פיסטולס
פינק פלויד
קווין
רד הוט צ'ילי פפרז

תרבות הרוק:
ילדי הפרחים
ראו גם:

בלוז רוק אנד רול הבי מטאל | גל חדש להקות רוק ערכי רוק נוספים

אירוסמית' הוציאה עוד מספר אלבומים במידת הצלחה משתנה, ואף הופיעה בגרסאת הסרט של "מועדון הלבבות השבורים של סרג'נט פפר" (בכיכובם של הבי ג'יז), אך התמכרויות לסמים של חברי הלהקה החלו להשפיע על יצירתה. בזמן הקלטת האלבום השישי של הלהקה ב-1979, עזב ג'ואי פרי את הלהקה והקים פרויקט עצמאי. פרי הוחלף, אך בשנת 1981 עזב גם בראד וויטפורד והוחלף גם הוא לצורך הוצאת האלבום השביעי "Rock in a hard place". גם וויטפורד הקים להקה חדשה, אך לא הוא ולא פרי זכו להצלחה בפעילותם מחוץ לאירוסמית'. שני האלבומים שהוציאה אירוסמית' עם ההרכב החדש, לא זכו אף הם לפופולריות דומה לקודמיהם. ב-1983 הגיעה הלהקה לנקודת השפל כאשר בזמן הופעה התמוטט סטיב טיילר על הבמה.

## [עריכה] האיחוד

ב-1984 קמה הלהקה שוב הודות למאמצים של טים קולינס, המנהל האומנותי של פרי. קולינס הצליח לפתור מחלוקות ישנות בין חברי הלהקה, ולבסוף גם להתגבר על התמכרויותיהם לסמים. הלהקה התאחדה רשמית בסיבוב הופעות בשם "חזרה על האוכף" שהניב את אלבום האוסף "Classics Live II".

ב-1986, לאחר גמילה מסמים של טיילר ופרי, הופיעה הלהקה יחד עם ראן-די אם סי בביצוע מחודש ל"Walk this way" ששילב רוק ומוזיקת היפ הופ. חשיבותו של ביצוע זה רבה, עבור הלהקה - בכך שסימן את ה"קאמבק" של אירוסמית', ועבור מוזיקת ההיפ הופ - בכך שהתקרבה למיינסטרים במוזיקה הפופולרית.

התחיה המחודשת של הלהקה הפכה אותה לאחת הלהקות הפופולריות והמצליחות ביותר בעולם מבחינה מסחרית. האלבום "Pump" הפך להצלחה מסחרית מסחררת, ואף זיכה את אירוסמית' בפרס האמי עבור "Janie's Got a Gun". האלבום הבא, "Get a Grip", זכה להצלחה דומה בקרב הקהל, גם אם פחות בקרב המבקרים. הבלדות "Crazy", "Crying" ו-"Amazing" הושמעו רבות ברדיו וב-MTV. שירים אלו הוצגו בקליפים מצליחים בכיכובה של אלישיה סילברסטון, שחקנית בתחילת דרכה, שזכתה באמצעותם לחשיפה רבה. בנוסף, השתתפה בקליפ ל"Crazy" גם בתו של סטיב טיילר, ליב טיילר, שזכתה לחשיפה ראשונה טרם הפיכתה לשחקנית מצליחה בזכות עצמה. האלבום נתפס כהתקרבות של הלהקה למיינסטרים, וכך גם האלבומים הבאים. בשנת 1998 ביצעו אירוסמית' את שיר הנושא בסרט ארמגדון (בו גם כיכבה ליב טיילר), "I Don't Want to Miss a Thing". שיר זה הפך ללהיטם הגדול ביותר עד היום ואף היה מועמד בטקס האוסקר לפרס השיר הטוב ביותר.

## [עריכה] דיסקוגרפיה

- Aerosmith - 1973
- Get Your Wings - 1974
- Toys In The Attic - 1975
- Rocks - 1975
- Draw The Line - 1977
- Live Bootleg - 1978
- Night In The Ruts - 1979
- Greatest Hits - 1980
- Rock In A Hard Place - 1982
- Done With Mirrors - 1985
- Classic Live
- Classic Live II
- Permanent Vacation - 1987
- Gems - 1988
- Pump - 1989
- Pandora’s Box - 1991
- Get A Grip - 1993
- Big Ones - 1994
- Pandora’s Toys - 1995
- Nine Lives - 1997
- A Little South Of Sanity - 1998
- Just Push Play - 2001
- Young Lust - 2001
- O, Yeah! - 2002
- Honkin’ On Bobo - 2004

## [עריכה] קישורים חיצוניים

- אירוסמית', באתר MOOMA
- האתר הרשמי של הלהקה
- פורום אירוסמית' ב'תפוז'
- דף החדשות של אירוסמית´
- ToysInOurAttic אתר עם הרבה מידע על אירוסמית'
- מועדון המעריצים הרשמי
- כל המילים לשירי הלהקה

מקור: http://he.wikipedia.org../../../%D7%90/%D7%99/%D7%A8/%D7%90%D7%99%D7%A8%D7%95%D7%A1%D7%9E%D7%99%D7%AA%27.html

קטגוריות: להקות רוק | להקות אמריקניות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Česky
- Dansk
- Deutsch
- Español
- Eesti
- فارسی
- Suomi
- Français
- Magyar
- Bahasa Indonesia
- Italiano
- 日本語
- 한국어
- Nederlands
- Norsk (bokmål)
- Polski
- Português
- Română
- Русский
- Sicilianu
- Simple English
- Slovenčina
- Slovenščina
- Svenska
- Türkçe
- 中文